Veleposlanik Jakša Muljačić sa suprugom Mirjanom i generalni konzul Nenad Hölbl ugostili su u petak, 12. prosinca 2008., brojne goste na tradicionalnom božićnom domjenaku u rezidenciji Veleposlanstva RH u Muriju kraj Berna.
Nazočili su predstavnici hrvatskih udruga koje djeluju u Švicarskoj, osobe iz kulturnog, sportskog i vjerskog života, te predstavnici medija i gospodarstva. Govoreći o godini koja je za nama veleposlanik je spomenuo nekoliko važnih događaja u protekloj godini te nekoliko važnih službenih posjeta hrvatskih političkih i vjerskih čelnika Švicarskoj. Veleposlanik je rekao nekoliko riječi i o trenutačnoj gospodarskoj krizi i njenom utjecaju na hrvatsko gospodarstvo. Dodao je da je i ovogodišnji domjenak malo skromniji nego inače, ali da to ne bi trebalo utjecati na srdačno i prijateljsko ozračje kakvo uvijek vlada na ovakvim susretima. Tako je i bilo, mnogi su ostali u ugodnom razgovoru do kasnih večernjih sati.